DA    DA 
 
 
 EUROPA -
KOMMISSIONEN   
Bruxelles, den 7.5.2015  
COM(2015) 209 final  
Embargo vista  
Henstilling med henblik på  
RÅDETS AFGØRELSE  
om en bod, der pålægges Spanien, for manipulation af underskudsdata i den 
selvstyrende region Valencia   
DA 2   DA BEGRUNDELSE  
1. BAGGRUND FOR HENSTILL INGEN  
I henhold til artikel 126, stk. 1, i traktaten om Den Europæiske Unions funktionsmåde (TEUF) 
skal medlemsstaterne undgå uforholdsmæssigt store offentlige underskud. Dataene 
vedrørende offentligt underskud og offentlig gæld, som er relevante for anvendelsen af artikel 
121 og 126 i TEUF eller for anvendelsen af  protokollen om proceduren i forbindelse med 
uforholdsmæssigt store underskud, der er knyttet som bilag til traktaterne, er særdeles vigtige 
input for samordningen af de økonomiske politikker i Unionen.  
I Europa -Parlamentets og Rådets forordning (EU) nr.  1173/2011 af 16.  november 2011 om en 
effektiv håndhævelse af budgetovervågningen i euroområdet1 er der fastlagt en række 
sanktioner med henblik på at styrke håndhævelsen af budgetovervågningen i euroområdet. 
For at forhindre en forsætligt eller som følge af  grov uagtsomhed misvisende fremstilling af 
data vedrørende offentligt underskud og offentlig gæld kan Rådet således i henhold til artikel 
8, stk. 1, i nævnte forordning og efter henstilling fra Kommissionen vedtage at pålægge den 
pågældende medlemsstat en  bod. 
I henhold til artikel 8, stk. 3, i forordning (EU) nr. 1173/2011 har Kommissionen beføjelse til 
at foretage alle fornødne undersøgelser, hvis den finder, at der foreligger alvorlige 
indikationer på, at der er tale om forhold, der kan udgøre en misvis ende fremstilling af data 
vedrørende offentligt underskud og offentlig gæld. Den 11. juli 2014 indledte Kommissionen 
en undersøgelse vedrørende manipulation af statistikker i Spanien, jf. forordning (EU) nr. 
1173/2011.  
De foreløbige resultater af undersøge lsen vedrørende manipulation af statistikker i Spanien, jf. 
forordning (EU) nr. 1173/2011, blev sendt til Spanien med henblik på bemærkninger den 19. 
februar 2015, jf. artikel 6 i Kommissionens delegerede afgørelse  2012/678/EU. 
Kommissionen opfordrede Span ien til at fremsende skriftlige bemærkninger til de foreløbige 
undersøgelsesresultater senest den 19. marts 2015. Spanien fremlagde sine skriftlige 
bemærkninger den 24. marts 2015.  
Den [xx.]  maj 2015 vedtog Kommissionen sin rapport om undersøgelsen vedrøre nde 
manipulation af statistikker i Spanien som omhandlet i forordning (EU) nr. 1173/20112 
(rapporten) under hensyntagen til Spaniens bemærkninger.  
Det konkluderes i rapporten, at en enhed inden for sektoren offentlig forvaltning og service i 
Kongeriget Sp anien, nemlig den selvstyrende region Valencias revisionskontor (IGGV), har 
udvist grov uagtsomhed i forbindelse med manglende registrering af sundhedsudgifter og 
manglende overholdelse af optjeningsprincippet i nationalregnskaberne (ENS 95), hvilket 
førte  til ukorrekt indberetning af data for Spaniens offentlige underskud til Eurostat i marts 
2012. Herudover blev det fastslået, at den manglende registrering af udgifter ikke blev 
korrigeret, til trods for at der i beretningerne fra den regionale revisionsre t forelå offentligt 
tilgængelige oplysninger om problemet og dets omfang.  
De i artikel 8, stk. 1, i forordning (EU) nr. 1173/2011 beskrevne forudsætninger for en 
henstilling til Rådet om at pålægge medlemsstaten en bod er til stede for så vidt angår den 
misvisende fremstilling af underskudsdata, der fandt sted, da Spanien indberettede ukorrekte 
data til Eurostat i marts 2012, dvs. efter forordningens ikrafttrædelse den 13. december 2011. 
I medfør af forordningens artikel 8, stk. 2, må boden ikke overstige et beløb svarende til 0,2 % 
af den pågældende medlemsstats seneste bruttonationalprodukt (BNP).  
                                                 
1 EUT L 306 af 23.11.2011, s. 1.  
2 […]. 
DA 3   DA 2. BEREGNING AF BODEN  
I henhold til artikel 14 i Kommissionens delegerede afgørelse 2012/678/EU af 29.  juni 2012 
om undersøgelser og bod i forbindelse med manip ulation af statistikker som omhandlet i 
forordning (EU) nr.  1173/20113 skal Kommissionen sikre, at boden, som Kommissionen 
henstiller til Rådet at pålægge, er effektiv, står i rimeligt forhold til overtrædelsen og har 
afskrækkende virkning. Boden beregnes ved hjælp af en totrinsmetode. Først bestemmer 
Kommissionen referencebeløbet. Derefter kan den op - eller nedjustere dette referencebeløb 
for at tage højde for sagens særlige omstændigheder.  
I henhold til artikel 14, stk. 2, i Kommissionens delegerede afgør else 2012/678/EU udgør 
referencebeløbet for den bod, der skal pålægges, 5 % af den største virkning af den 
misvisende fremstilling af Spaniens offentlige underskud for de relevante år, som er omfattet 
af indberetningen som led i proceduren i forbindelse me d uforholdsmæssigt store underskud 
(EDP). Kongeriget Spaniens EDP -indberetning for april 2012 var blevet ændret med et beløb 
på 1,893 mia. EUR svarende til ikke -betalte udgifter (først og fremmest sundhedsudgifter). 
Referencebeløbet er derfor 94,65 mio. EU R. 
Under hensyn til kriterierne i artikel 14, stk. 3, litra a, i Kommissionens delegerede afgørelse 
2012/678/EU konkluderes det i rapporten, at den misvisende fremstilling af data ikke havde 
nogen betydelig virkning for styrkelsen af den økonomiske styring  i Unionen, hvilket skyldes 
den begrænsede virkning for Kongeriget Spaniens underskud som helhed. Idet der endvidere 
tages hensyn til, at de korrekte tal blev indberettet kort efter offentliggørelsen af de ukorrekte 
underskudsdata for Spanien i april 2012,  således at underskudsdataene for Spanien kunne 
korrigeres allerede i 2012, finder Kommissionen, at Kongeriget Spanien, de konkrete 
omstændigheder taget i betragtning, kan indrømmes en reduktion af boden  på dette 
grundlag.  
Under hensyn til kriterierne i ar tikel 14, stk. 3, litra b), i Kommissionens delegerede afgørelse 
2012/678/EU anføres det i rapporten, at den misvisende fremstilling var resultatet af grov 
uagtsomhed. Det fremgår ikke af rapporten, at den misvisende fremstilling var en forsætlig 
handling,  og der foretages derfor ikke under de konkrete omstændigheder nogen justering på 
dette grundlag.  
Under hensyn til kriterierne i artikel 14, stk. 3, litra c), i Kommissionens delegerede afgørelse 
2012/678/EU konkluderes det i rapporten, at den misvisende fremstilling af data hovedsagelig 
skyldtes en enkelt enhed, der handlede på egen hånd, inden for sektoren offentlig forvaltning 
og service i Kongeriget Spanien (jf. især afsnit 3 i rapporten). Kommissionen finder, at 
Kongeriget Spanien under de konkrete om stændigheder kan indrømmes en reduktion af 
boden  på dette grundlag.  
Selv om det i rapporten også konkluderes, at oplysningerne om problemet og dets omfang var 
offentligt tilgængelige i en række år i beretningerne fra den regionale revisionsret, er der ikk e 
taget hensyn til denne omstændighed med henblik på en opjustering af boden, eftersom der i 
størsteparten af den undersøgte periode, dvs. indtil ikrafttrædelsen af forordning (EU) nr. 
1173/2011 den 13. december 2011, ikke var fastsat sanktioner for medlem sstaternes 
misvisende fremstilling af data vedrørende offentligt underskud og offentlig gæld.  
Under hensyn til kriterierne i artikel 14, stk. 3, litra d), i Kommissionens delegerede afgørelse 
2012/678/EU er referencebeløbet som udgangspunkt det højeste identificerede niveau, ganget 
med antallet af år i den fireårige periode siden sidste indberetning, hvori den relevante 
misvisende fremstilling forekom. Det fremgik af undersøgelsen, at dataene for Spaniens 
offentlige underskud har været misvisende igennem  en længere årrække helt tilbage til 1988 
                                                 
3 EUT L 306 af 6.11.2012, s. 21.  
DA 4   DA (jf. især afsnit 2.3 og 3 i rapporten). Men da forordning (EU) nr. 1173/2011 først trådte i kraft 
den 13. december 2011 og der ikke var fastsat sanktioner for misvisende fremstilling af data 
vedrørende offentligt u nderskud og offentlig gæld før denne dato, foretages der ikke under de 
konkrete omstændigheder nogen justering på dette grundlag.  
Under hensyn til kriterierne i artikel 14, stk. 3, litra e), i Kommissionens delegerede afgørelse 
2012/678/EU konkluderes det i rapporten, at de spanske statistikmyndigheder og samtlige 
berørte enheder udviste en høj grad af samarbejdsvilje i forbindelse med undersøgelsen, idet 
de leverede de nødvendige oplysninger til undersøgelsen, som Kommissionen anmodede om 
(jf. især afsnit 3 i rapporten). Kommissionen finder, at Kongeriget Spanien under de konkrete 
omstændigheder kan indrømmes en reduktion af boden  på dette grundlag. I den henseende 
har Kommission til en vis grad taget hensyn til praksis på konkurrenceområdet, hvor bøder 
kan reduceres med indtil 50 % som følge af samarbejde med Kommissionen i forbindelse med 
en undersøgelse.  
Alt taget i betragtning henstiller Kommissionen under hensyntagen til Kongeriget Spaniens 
samarbejdsvilje i forbindelse med undersøgelsen og de øvrige f ormildende omstændigheder i 
den konkrete sag, jf. ovenfor, til Rådet, at Spanien pålægges en bod på 18,93 mio. EUR 
svarende til 20  % af referencebeløbet.  
I henhold til artikel 8, stk. 2, i forordning (EU) nr. 1173/2011 må den samlede bod ikke 
overstige et  beløb svarende til 0,2  % af Kongeriget Spaniens seneste bruttonationalprodukt 
(BNP). Den anbefalede bod overstiger ikke 0,2 % af Spaniens BNP i 2014.  
3. KONKLUSION OG HENSTIL LING  
Det konkluderes endeligt i Kommissionens rapport, at en enhed (IGGV) inden for sektoren 
offentlig forvaltning og service i Kongeriget Spanien har udvist grov uagtsomhed i 
forbindelse med manglende registrering af sundhedsudgifter (og manglende overholdelse af 
optjeningsprincippet) i nationalregnskaberne (ENS 95), hvilket førte ti l ukorrekt indberetning 
af underskudsdata til Eurostat i 2012, dvs. efter ikrafttrædelsen af forordning (EU) nr. 
1173/2011. På grundlag af disse konklusioner henstiller Kommissionen til Rådet, at 
Kongeriget Spanien pålægges en bod på 18,93 mio. EUR.  
DA 5   DA Henstilling med henblik på  
RÅDETS AFGØRELSE  
om en bod, der pålægges Spanien, for manipulation af underskudsdata i den 
selvstyrende region Valencia  
RÅDET FOR DEN EUROPÆISKE UNION HAR — 
under henvisning til traktaten om Den Europæiske Unions funktionsmåde,  
under henvisning til Europa -Parlamentets og Rådets forordning (EU) nr.  1173/2011 af 16. 
november 2011 om en effektiv håndhævelse af budgetovervågningen i euroområ det4, særlig 
artikel 8, stk. 1,  
under henvisning til Kommissionens delegerede afgørelse 2012/678/EU af 29.  juni 2012 om 
undersøgelser og bod i forbindelse med manipulation af statistikker som omhandlet i 
forordning (EU) nr.  1173/20115, 
under henvisning til  Kommissionens rapport om undersøgelsen vedrørende manipulation af 
statistikker i Spanien som omhandlet i forordning (EU) nr. 1173/2011, der blev vedtaget den 
[xx.]  maj 20156, 
under henvisning til henstilling fra Kommissionen, og  
ud fra følgende betragtnin ger:  
(1)  I henhold til artikel 126, stk. 1, i traktaten om Den Europæiske Unions funktionsmåde 
(TEUF) skal medlemsstaterne undgå uforholdsmæssigt store offentlige underskud. 
Dataene vedrørende offentligt underskud og offentlig gæld, som er relevante for 
anvendelsen af artikel 121 og 126 i TEUF eller for anvendelsen af protokollen om 
proceduren i forbindelse med uforholdsmæssigt store underskud, der er knyttet som 
bilag til traktaterne, er særdeles vigtige input for samordningen af de økonomiske 
politikker  i Unionen.  
(2) For at styrke håndhævelsen af budgetovervågningen i euroområdet og forhindre en 
forsætligt eller som følge af grov uagtsomhed misvisende fremstilling af data 
vedrørende offentligt underskud og offentlig gæld kan Rådet efter henstilling fra 
Kommissionen vedtage at pålægge den pågældende medlemsstat en bod.  
(3) Den 11. juli 2014 indledte Kommissionen en undersøgelse vedrørende manipulation af 
statistikker i Spanien som omhandlet i forordning (EU) nr. 1173/2011. De foreløbige 
resultater af unde rsøgelsen blev sendt til Spanien med henblik på bemærkninger den 
19. februar 2015, jf. Kommissionens delegerede afgørelse 2012/678/EU. Spanien 
fremlagde sine skriftlige bemærkninger til de foreløbige undersøgelsesresultater den 
24. marts 2015.  
                                                 
4 EUT L 306 af 23.11.2011, s. 1.  
5 EUT L 306 af 6.11.2012, s. 21.  
6 […]. 
DA 6   DA (4)  Den [xx.] maj 2015 vedtog Kommissionen en rapport om undersøgelsen vedrørende 
manipulation af statistikker i Spanien som omhandlet i forordning (EU) nr. 1173/2011 
under hensyntagen til Spaniens bemærkninger.  
(5) Kommissionen konkluderer i sin rapport, at en enhed  inden for sektoren offentlig 
forvaltning og service i Spanien, nemlig den selvstyrende region Valencias 
revisionskontor, har udvist grov uagtsomhed i forbindelse med manglende registrering 
af sundhedsudgifter og manglende overholdelse af optjeningsprincip pet i 
nationalregnskaberne, hvilket førte til ukorrekt indberetning af data for Spaniens 
offentlige underskud til Kommissionen (Eurostat) i marts 2012. Resultaterne af 
Kommissionens undersøgelse berettiger til at konkludere, at der som følge af grov 
uagtso mhed skete en misvisende fremstilling af underskudsdata, da Spanien 
indberettede de ukorrekte tal til Eurostat i marts 2012. Disse forhold berettiger, at der 
pålægges en bod.  
(6) Boden må ikke overstige et beløb svarende til 0,2 % af Spaniens bruttonationa lprodukt 
i 2014.  
(7) Referencebeløbet for den bod, der skal pålægges, bør udgøre 5 % af den største 
virkning af den misvisende fremstilling af Spaniens offentlige underskud for de 
relevante år, som er omfattet af indberetningen som led i proceduren i forbi ndelse med 
uforholdsmæssigt store underskud. Kongeriget Spaniens EDP -indberetning for april 
2012 var blevet ændret med et beløb på 1,893 mia. EUR. Referencebeløbet bør derfor 
fastsættes til 94,65 mio. EUR.  
(8) Under hensyn til kriterierne i artikel 14, stk. 3, litra a, i Kommissionens delegerede 
afgørelse 2012/678/EU konkluderes det i Kommissionens rapport, at den misvisende 
fremstilling af data ikke havde nogen betydelig virkning for styrkelsen af den 
økonomiske styring i Unionen, hvilket skyldes den be grænsede virkning for 
Kongeriget Spaniens underskud som helhed. Herudover konkluderes det, at de 
korrekte tal blev indberettet kort efter offentliggørelsen af de ukorrekte 
underskudsdata for Spanien i april 2012, således at underskudsdataene for Spanien 
kunne korrigeres allerede i 2012. Disse forhold berettiger, at boden reduceres.  
(9) Under hensyn til kriterierne i artikel 14, stk. 3, litra b), i Kommissionens delegerede 
afgørelse 2012/678/EU konkluderes det i Kommissionens rapport, at den misvisende 
frems tilling var resultatet af grov uagtsomhed. Der bør ikke foretages nogen justering 
af boden i den henseende.  
(10) Under hensyn til kriterierne i artikel 14, stk. 3, litra c), i Kommissionens delegerede 
afgørelse 2012/678/EU konkluderes det i Kommissionens r apport, at den misvisende 
fremstilling af data hovedsagelig skyldtes en enkelt enhed, der handlede på egen hånd, 
inden for sektoren offentlig forvaltning og service i Spanien. Disse forhold berettiger, 
at boden reduceres.  
(11)  Under hensyn til kriterierne  i artikel 14, stk. 3, litra d), i Kommissionens delegerede 
afgørelse 2012/678/EU konkluderes det i Kommissionens rapport, at de af 
medlemsstatens relevante handlinger, som kan lægges til grund for en bod, fandt sted i 
perioden fra den 13. december 2011, d a forordning (EU) nr. 1173/2011 trådte i kraft, 
frem til indledningen af undersøgelsen. Det konkluderes også, at de ukorrekt 
indberettede underskudsdata blev korrigeret i forbindelse med EDP -indberetningen for 
oktober 2012. Der bør ikke foretages nogen jus tering af boden på grund af varigheden 
af den misvisende fremstilling.  
DA 7   DA (12) Under hensyn til kriterierne i artikel 14, stk. 3, litra e), i Kommissionens delegerede 
afgørelse 2012/678/EU konkluderes det i Kommissionens rapport, at de spanske 
statistikmyndig heder og samtlige berørte enheder udviste en høj grad af 
samarbejdsvilje i forbindelse med undersøgelsen. Disse forhold berettiger, at boden 
reduceres.  
(13) I betragtning af disse omstændigheder bør den bod, der skal pålægges Spanien, 
fastsættes til 18,93 mio. EUR — 
 
VEDTAGET DENNE AFGØRELSE:  
Artikel 1  
Spanien pålægges en bod på 18,93 mio. EUR for misvisende fremstilling af data for det 
offentlige underskud som følge af grov uagtsomhed, jf. Europa -Kommissionens rapport om 
undersøgelsen vedrørende manipulat ion af statistikker i Spanien som omhandlet i forordning 
(EU) nr. 1173/2011.  
Artikel 2  
Denne afgørelse er rettet til Kongeriget Spanien.  
 
Udfærdiget i Bruxelles, den .  
 På Rådets vegne  
 […] 
 Formand